Legea recursului compensatoriu l-a scos de după gratii pe unul dintre cei mai periculoşi interlopi din Bucureşti. Eugen Preda, liderul clanului Sportivilor, a părăsit penitenciarul Focşani.

El a stat 9 ani în arest preventiv şi în detenţie. A fost condamnat definitiv la 12 ani de închisoare pentru jaful din depozitul de armament din Ciorogârla.

Nu mai puţin de 62 de arme au dispărut de acolo, în 2009. Eugen Preda şi membri grupării pe care o conducea au spart depozitul.

Intenţionau să folosească armele pentru a ataca un transport de 1.000 kilograme de heroină al temutei grupări teroriste PKK.